गेस्ट हाउस के कमरे में मिला निजी कंपनी के अधिकारी का शव
शहरकोतवाली के पास गेस्ट हाउस में सोमवार दोपहर को एक एलएनटी अधिकारी का शव मिलने से सनसनी फैल गई। जिस कमरे में उसका शव मिला, वह अंदर से बंद था। इससे पुलिस को आशंका है कि उसकी मौत अधिक शराब के सेवन से हुई है। उसके शव के पास शराब की खाली बोतलें भी मिली है। मृतक शंकर के (45) तमिलनाडु का रहने वाला है। जो करीब दो वर्ष से नीमकाथाना में कॉरिडोर का काम कर रही एलएनटी कंपनी में इलेक्ट्रिक विभाग में असिस्टेंट मैनेजर के पद पर कार्यरत था। उसका परिवार तमिलनाडु ही रहता है।
पुलिस के मुताबिक सोमवार दोपहर को गेस्ट हाउस सफाईकर्मी कमरे की सफाई करने आया तो कमरा अंदर से बंद मिला। उसने आवाज लगाई, लेकिन जवाब नहीं मिला। इस पर सफाईकर्मी ने कंपनी अधिकारियों को सूचना दी। मौके पर पहुंचे लोगों ने कमरे की खिड़की को लोहे के सरिए से तोड़कर गेट खोला। सूचना पर पुलिस मौके पर पहुंची। शव को कपिल अस्पताल की मोर्चरी में रखवाया गया है।
अधिकशराब पीने से हुई मौत : पुलिसको आशंका है कि उसकी मौत अधिक शराब के सेवन से हुई है। कमरे में शराब की खाली बोतलें मिली है। कंपनी के अधिकारियों ने बताया कि उसकी रविवार को छुट्टी थी, लेकिन वह सोमवार को भी ऑफिस नहीं पहुंचा। ऐसे में उसकी मौत कब हुई है यह कहना मुश्किल है। मृतक को शराब की लत थी।
सीकर | रानोलीइलाके में रविवार रात कमरे में लगी आग में दम घुटने से 70 वर्षीय बुजुर्ग की मौत हो गई। प्राप्त जानकारी के अनुसार, रायपुरा निवासी कुशलाराम पुत्र हनुमानाराम रविवार रात खाना खाने के बाद कमरे में ही बीड़ी पी रहा था। बीड़ी की चिंगारी रजाई में गिर गई और आग लग गई। धुआं के कारण दम घुटने से कुशलाराम की मौत हो गई। आशंका जताई जा रही है संभवत कुशलाराम की आंख लग गई, इस कारण उसे रजाई में आग लगने का पता नहीं चल पाया।
hin_Deva hin_Deva hin_Deva hin_Deva hin_Deva